Isaac Menyoli

Isaac Menyoli‎ (s. 6. elokuuta 1972 Tiko, Kamerun) on kamerunilainen uransa päättänyt maastohiihtäjä.

Menyoli osallistui Salt Lake Cityn olympialaisiin vuonna 2002 maansa ensimmäisenä ja toistaiseksi ainoana talviolympiaurheilijana. Hän sijoittui 65:nneksi vapaan hiihtotyylin sprintissä. 10+10 kilometrin takaa-ajossa hän oli perinteisen osuuden 80:s eli viimeinen, eikä päässyt hiihtämään kilpailun päättänyttä vapaan kympin osuutta.

Osallistuakseen olympialaisiin Menyolin piti perustaa Kameruniin kansallinen hiihtoliitto.

Lähteet 

Kamerunilaiset maastohiihtäjät
Vuonna 1972 syntyneet
Elävät henkilöt